
              Nr.78/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU



Vă înaintăm alăturat Raportul la proiectul de Lege pentru ratificarea Deciziilor nr.5/1997 şi nr.8/1997 ale Comitetului mixt din cadrul Acordului dintre România şi statele Asociaţiei Europene a Liberului Schimb (AELS).



La întocmirea raportului comisia a avut în vedere şi avizele transmise de următoarele comisii:

· Comisia de politică externă;

· Comisia juridică, de disciplină şi imunităţi;

· Consiliul Legislativ.

                      PREŞEDINTE,                                               SECRETAR,

                   Dan Ioan Popescu                                              Ioan Bivolaru

Expert,

Viorela Gondoş

          Nr. 78/XVIII/3

RAPORT

asupra proiectului de Lege pentru ratificarea Deciziilor nr.5/1997 şi nr.8/1997 ale Comitetului mixt din cadrul Acordului dintre România şi statele Asociaţiei Europene a Liberului Schimb (AELS)



Cu adresa nr.118 din 20 martie 2000 Biroul Permanent al Camerei Deputaţilor, în conformitate cu art.86 din Regulamentul Camerei Deputaţilor, a sesizat în fond, Comisia pentru industrii şi servicii, cu dezbaterea şi avizarea proiectului de Lege pentru ratificarea Deciziilor nr.5/1997 şi nr.8/1997 ale Comitetului mixt din cadrul Acordului dintre România şi statele Asociaţiei Europene a Liberului Schimb (AELS).



În urma dezbaterii, în şedinţa din data de 11.05.2000 a proiectului de lege menţionat mai sus, având în vedere şi avizele favorabile primite de la Comisia de politică externă, Comisia juridică, de disciplină şi imunităţi şi Consiliul Legislativ, comisia a hotărât avizarea favorabilă a proiectului de lege, acesta urmând a fi supus spre dezbatere şi adoptare în plenul Camerei Deputaţilor, în forma prezentată de Senat.



Conform art.74 alin.(2) din Constituţia României, proiectul de lege prezentat spre dezbatere şi avizare pe fond are un caracter de lege ordinară.

                       PREŞEDINTE,      
                                  SECRETAR,

                    Dan Ioan Popescu                                            Ioan Bivolaru


Expert,

Viorela Gondoş


